**CONVENIO DE COLABORACIÓN ENTRE EMPRESA E A UNIVERSIDADE DE SANTIAGO DE COMPOSTELA PARA A REALIZACIÓN DE PROXECTOS DE INVESTIGACIÓN INDUSTRIAL NO MARCO DUN PROGRAMA DE DOUTORAMENTO**

En Santiago de Compostela, na data da sinatura electrónica

**XUNTOS**

Dunha parte a [**NOME DA EMPRESA**] con N.I.F.: [**NÚMERO NIF**], con sede en [**LUGAR DA SEDE**], e no seu nome e representación, [**NOME DO REPRESENTANTE**], actuando en calidade de **Presidente/a**, en virtude das facultades outorgadas por en adiante a Empresa.

Da outra parte, a Universidade de Santiago de Compostela (en adiante USC), con NIF Q1518001A, e domicilio social no Colexio de San Xerome, praza do Obradoiro, s/n, 15782 Santiago de Compostela, e no seu nome e representación o Sr. D. Antonio López Díaz, Reitor da USC segundo o nomeamento efectuado polo Decreto 35/2022, do 17 de marzo (DOG do 22 de marzo) actuando en virtude das facultades que lle confire o artigo 50 da Lei orgánica 2/2023, do Sistema Universitario, do 22 de marzo, e do artigo 82 do Decreto 14/2014, do 30 de xaneiro, polo que se aproban os Estatutos da USC.

Ambos representantes, recoñecéndose mutuamente capacidade xurídica suficiente, subscriben en nome das respectivas entidades o presente documento e ao efecto,

**EXPOÑEN**

**I.-** Que, a Empresa ten entre os seus obxectivos \_\_\_\_\_\_\_\_\_\_\_\_\_\_\_\_\_\_\_.

**II.-** Que a Universidade de Santiago de Compostela é unha institución de dereito público que goza de autonomía e está dotada de personalidade e de capacidade xurídica e de patrimonio propio, e que ten como finalidade a prestación do servizo público da educación superior mediante a investigación, a docencia, o estudo, a transferencia do coñecemento á sociedade e a extensión universitaria.

**III**.- Ambas institucións consideran que a colaboración mutua pode contribuír ao mellor desenvolvemento das actividades que lle son propias e consecución dos seus fins, así como á optimización dos seus recursos materiais e humanos.

E para poñer en práctica esta colaboración, consonte ao estipulado no artigo 15 bis do RD 99/2011 de 28 de xaneiro, polo que se regulan as ensinanzas oficiais de Doutoramento, e ao amparo da convocatoria do ano 2025 para a concesión de axudas no Programa Doutoramentos Industriais (*Orde do 18 de xullo de 2025*) ambas partes acordan a sinatura do presente convenio de colaboración que se rexerá polas seguintes

**CLÁUSULAS**

**PRIMEIRA.- OBXECTO DO CONVENIO**

O obxecto do presente convenio é establecer os termos polos que se rexerá a colaboración efectiva entre a Universidade de Santiago de Compostela e a **Empresa** para que doutorandos/as pertencentes a un **Programa de doutoramento da Universidade de Santiago** (en adiante, o Programa) poidan realizar a tese doutoral no marco dun proxecto de investigación industrial aos efectos de optar á Mención de Doutoramento Industrial nos correspondentes títulos de Doutora ou Doutor.

Os devanditos proxectos caracterízanse por realizarse nunha contorna dual, empresarial e académico, o que implica a necesaria participación conxunta dun supervisor por parte da Empresa e dun director/a de tese por parte da Universidade de Santiago de Compostela, así como a organización e distribución do tempo de traballo do doutorando/a entrambas institucións.

**SEGUNDA.- SELECCIÓN DE DOUTORANDOS/AS**

Os doutorandos/as serán seleccionados conxuntamente polos responsables do proxecto de investigación industrial na **Empresa**, que proporán un candidato ou candidata, e na **Universidade** de entre doutorandos/as admitidos no Programa, buscando aqueles candidatos/as co perfil máis adecuado para o desenvolvemento do proxecto.

**TERCEIRA.- RESPONSABLES**

Por parte da Universidade de Santiago de Compostela, o doutorando/a contará coa supervisión académica de:

* Un **director/a de tese** designado pola Comisión Académica do Programa segundo o procedemento regulamentariamente establecido.
* A Comisión Académica do Programa de Doutoramento (CAPD), que avaliará a tese en función da súa calidade e grao de innovación.

Por parte da **Empresa,** o doutorando/a contará cun supervisor/a que poderá exercer como director/a da tese sempre que cumpra cos requisitos establecidos pola Universidade de Santiago de Compostela.

**CUARTA.- CONDICIÓNS PARTICULARES DE REALIZACIÓN DA TESE DE DOUTORAMENTO**

Para cada tese de doutoramento que se acolla ao estipulado neste convenio de colaboración elaborarase un **Anexo de Cláusulas Particulares** que asinarán o/a director/a da Escola de Doutoramento Internacional da Universidade de Santiago de Compostela, o coordinador/a do Programa, o supervisor/a na **Empresa**, e o doutorando/a, onde se indicará, como mínimo:

* Quen exercerá a dirección de tese por parte da **Universidade**, e quen a supervisión na **Empresa.**
* A forma na se distribuirá o tempo de traballo do doutorando/a entre a contorna académica e empresarial, e o réxime de dedicación aos estudos de doutoramento que ten asignados no seu expediente na **Universidade**.
* Modalidade de contratación e duración do contrato laboral coa Empresa.
* Programa de doutoramento.
* Título ou breve descrición do proxecto.
* Obxectivos da tese.
* Integrantes da Comisión de Seguimento do Convenio.

**QUINTA.- CONTRATO**

Deberá existir un contrato laboral da **Empresa** co doutorando/a que deberá cumprir cos seguintes requisitos:

* No contrato deberá especificarse que entre as funcións a desenvolver polo doutorando/a na empresa está a de desenvolver o proxecto de investigación industrial.
* O tempo de dedicación do doutorando/a á elaboración do proxecto de investigación industrial deberá ser o 100% da xornada laboral.
* A duración do contrato deberá cubrir polo menos o 50% do tempo mínimo de permanencia nos estudos de doutoramento na **Universidade**, é dicir, deberá durar 18 meses de matrícula no Programa de doutoramento dende a formalización da mesma.

**SEXTA.- OBRIGAS DAS PARTES**

A **Empresa** comprométese a cumprir coas seguintes obrigas:

a) Designar a unha persoa supervisora do doutorando que sexa a responsable do desenvolvemento do proxecto por parte da empresa.

b) Formalizar un contrato laboral co doutorando/a cos requisitos indicados na cláusula quinta.

c) Proporcionar ao doutorando/a contratado o apoio necesario e facilitarlle a utilización dos medios, instrumentos ou equipos que resulten precisos para o normal desenvolvemento da súa actividade.

d) Apoiar e facilitar a formación do doutorando/a contratado, garantindo o cumprimento de todas as actividades formativas esixidas polo Programa de Doutoramento.

e) Velar por que os doutorandos/as contratados se beneficien da eventual explotación dos seus resultados en I+D mediante a adecuada protección xurídica, especialmente en materia de protección de dereitos de propiedade intelectual e de autor.

f) Facilitar a información e a formación necesarias en materia de prevención de riscos laborais para garantir a seguridade no traballo desenvolvido dentro das instalacións da empresa.

g) Facilitar as accións de mobilidade (asistencia a congresos, seminarios, estancia nunha sede internacional da empresa ou grupo de investigación internacional) que o doutorando/a realice ao longo do seu proxecto e que sexan preceptivos segundo a Convocatoria de Doutoramento Industrial en vigor.

h) Visar e validar a memoria xustificativa do proxecto que realice o doutorando/a.

i) Velar polo cumprimento das obrigas contempladas neste Convenio.

A **Universidade** comprométese a cumprir coas seguintes obrigas:

a) Designar a un director/a de tese que sexa o responsable académico do desenvolvemento do proxecto por parte da **Universidade**.

b) Proporcionar ao doutorando/a o apoio necesario e facilitarlle os medios ou equipos que sexan necesarios para o desempeño normal da súa actividade.

c) Supervisar con regularidade o desenvolvemento do proxecto de investigación e de tese doutoral.

d) Velar polo cumprimento das obrigas recollidas no Compromiso Documental de Supervisión.

e) Facilitar ao doutorando/a a realización da formación adicional e a participación na formación que organice a propia entidade.

f) Supervisar a calidade da tese de doutoramento.

O doutorando/a comprométese a:

a) Matricularse anualmente no Programa e cumprir cos prazos e requirimentos reflectidos no Compromiso Documental de Supervisión.

b) Manter actualizado este convenio informando ás unidades tramitadoras correspondentes dos cambios nas condicións recollidas no **Anexo de Cláusulas Particulares.**

**SÉTIMA.- FINANCIAMENTO DO PROXECTO**

O proxecto executarase con cargo ás axudas contempladas na *Orde do 18 de setembro de 2024*, do programa de Doutoramentos Industriais. No caso de que sexa necesario reflectir as condicións de financiamento desta colaboración, estas recolleranse expresamente no **Anexo de Cláusulas Particulares.**

**OITAVA.- CONCESIÓN MENCIÓN “DOUTORAMENTO INDUSTRIAL”**

Tras a defensa con éxito da tese doutoral, concederase ao doutorando/a a mención “Doutoramento Industrial” no título de Doutor/a se cumpre os restantes requisitos exixidos polo artigo 15bis do RD 99/2011, o Regulamento de Estudos de Doutoramento da Universidade de Santiago de Compostela e os contemplados na convocatoria de Doutoramento Industrial en vigor.

**NOVENA.- FORMACIÓN E MOBILIDADE**

As solicitudes para realizar as estadías financiadas pola convocatoria de Doutoramento industrial realizaranse de xeito consensuado entre o doutorando, a Universidade, e a Empresa. No **Anexo de Cláusulas Particulares** poderanse reflectir as medidas a adoptar para tal fin.

**DÉCIMA.- COMISIÓN DE SEGUIMENTO**

Para a mellor aplicación deste Convenio crearase unha Comisión de Seguimento integrada por dous membros, un por cada institución asinante, que serán:

* Pola parte da **Universidade**
	+ o/a responsable da dirección académica da tese de doutoramento
* Pola parte da **Empresa**
	+ Supervisor/a do doutorando/a

A designación nominal dos representantes indicarase no **Anexo de cláusulas particulares**, terá a duración do convenio e deixarán de formar parte da Comisión ao cesaren no cargo que motive a súa designación.

**DÉCIMO PRIMEIRA.- PUBLICACIÓNS DERIVADAS E USO DA IMAXE CORPORATIVA**

Se unha das partes está interesada en empregar os resultados parciais ou finais do proxecto, en parte ou totalmente, para calquera forma de difusión e comunicación pública (artigo, conferencia, etc.), deberá solicitar a conformidade da outra parte por escrito. Esta deberá comunicar a autorización manifesta ou o desacordo nun prazo máximo de 30 días. Transcorrido este prazo sen resposta, a petición entenderase estimada.

O doutorando/a pode redactar, co consentimento previo da **Empresa**, publicacións relacionadas co proxecto. De conteren aquelas publicacións información suxeita á propiedade intelectual, industrial ou cuxa titularidade pertenza á empresa, o doutorando deberá obter a autorización previa e expresa do seu supervisor/a na **Empresa** para proceder á difusión e comunicación pública das publicacións.

A prohibición para a difusión pública dos resultados debe estar motivada. No caso de desconformidade ou reservas, a parte desconforme deberá argumentar o efecto negativo que a referida publicación ten sobre a capacidade de protección e explotación do resultado concreto. As Partes deberán alcanzar un acordo respecto diso no prazo máximo de tres (3) meses dende a comunicación de borrador de publicación.

En calquera caso, calquera acto de difusión e comunicación pública que se autorice incluirá o logotipo oficial da **Empresa** e da Universidade de Santiago de Compostela, e conterá a completa e inequívoca referencia ao proxecto desenvolvido, á orixe do seu financiamento e aos créditos respecto da filiación institucional e mención da autoría.

**DÉCIMO SEGUNDA.- CONFIDENCIALIDADE DA INFORMACIÓN E DOS RESULTADOS**

Consonte ao establecido no artigo 14.6 do RD 99/2011, a **Universidade** comprométese a habilitar os procedementos referidos no seu Regulamento para asegurar a non publicidade daqueles contidos afectados por acordos de confidencialidade ou que puideran dar lugar a patentes durante os procesos de depósito da tese, acto de defensa, e difusión da mesma nos repositorios oficiais.

Do mesmo modo, débense tratar de forma confidencial os resultados derivados do proxecto, sen prexuízo da súa utilización por parte do doutorando ou doutoranda para a realización e defensa de súa tese, en virtude da normativa aplicable aos estudos de doutoramento. A estes efectos, enténdese por resultado derivado do proxecto toda a información, documentación, coñecementos técnicos, científicos, equipos ou materiais, *know-how*, métodos de traballo, datos ou estatísticas obtidos no desenvolvemento do proxecto obxecto deste Convenio. No seu caso, deberase incluír nas publicación realizadas a correspondente mención ao copyright dos materiais e métodos empregados que sexan propiedade da **Empresa.**

En todo caso, a confidencialidade prevista non poderá estenderse máis de dous (2) anos, prorrogable a outro ano máis se concorren circunstancias que o xustifiquen, dende a data de defensa da tese, salvo autorización expresa por parte da **Universidade** e da **Empresa** en base a un informe motivado.

De maneira análoga, a **Empresa** comprométese a facilitar o desenvolvemento destes procesos necesarios para levar a cabo a avaliación, defensa e publicación da tese, nos termos previamente establecidos polas partes que salvagarden a información sometida a cláusulas de confidencialidade.

Do mesmo xeito, calquera outra información que as partes intercambien para o desenvolvemento do proxecto debe ser tratada de forma confidencial por ámbalas dúas partes. A tal fin, as partes comunicaranse por escrito que información, de entre toda a que intercambien, está suxeita ao compromiso de confidencialidade.

Os parágrafos anteriores non afectarán cando:

a) A parte receptora teña evidencia de que coñecía previamente a información recibida.

b) A información recibida sexa de dominio público.

c) A parte receptora adquirise esta información dun terceiro sen compromiso de confidencialidade.

As partes comprométense a que todo o persoal da súa entidade participante no proxecto coñeza e observe os compromisos de confidencialidade regulados nesta cláusula, e que a información que compartan sexa coñecida e empregada unicamente polas persoas que participan no proxecto.

As partes obríganse, así mesmo, a informarse inmediatamente de calquera actuación contraria aos pactos contemplados nesta cláusula da que teñan coñecemento e a poñer todos os medios ao seu alcance para bloquear os usos indebidos da información confidencial.

A contravención do deber de confidencialidade pode dar lugar á resolución do presente Convenio, sen prexuízo das consecuencias legais que poidan derivarse para o infractor e a solicitude eventual de danos e prexuízos da parte afectada.

**DÉCIMO TERCEIRA.- PROPIEDADE INTELECTUAL E INDUSTRIAL**

A propiedade intelectual da tese realizada ao amparo deste convenio e como consecuencia do proxecto industrial desenvolvido corresponde ao doutorando/a así como ao persoal que contribuíu á súa creación, quen conservarán todos os dereitos morais sobre a propiedade intelectual e, especialmente, o dereito a seren recoñecidos como autores/as da obra de acordo co Real Decreto Lexislativo 1 /1996 de 12 de abril. En canto á propiedade industrial, recoñecerase como inventores ao doutorando/a e ao persoal que contribuiría á creación da tese. A este respecto, en caso de xeración dun novo resultado, o doutorando/a terá dereito a participar nos beneficios que lle poidan corresponder aos autores/inventores en proporción á súa achega na obtención do resultado segundo o disposto na normativa de propiedade intelectual e industrial vixente.

Non obstante, cada parte seguirá sendo propietaria dos coñecementos e protocolos de investigación previosachegados ao proxecto, que non se entenderán cedidos á outra parte en virtude deste convenio.

As partes formalizarán un **Acordo de Cotitularidade e Explotación de Resultados**, no cal se establecerán as porcentaxes de propiedade e as condicións de explotación e protección dos resultados do proxecto, tendo en consideración a contribución financeira e intelectual de cada parte aos resultados conxuntos, así como o valor comercial potencial e as aplicacións do mesmo. Distribuiranse de igual maneira os gastos nos que se puidese incorrer con ocasión do recoñecemento e/ou defensa de tales dereitos fronte a terceiros.

No **Acordo de Cotitularidade e Explotación de Resultados** farase un recoñecemento expreso aos coñecementos previos que cada parte achegue ao proxecto, diferenciándose dos resultados obtidos como froito da investigación conxunta, e que tamén servirán como base para cuantificar os dereitos que lle correspondan. En tanto este acordo non sexa alcanzado, entenderase que o as porcentaxes de propiedade e as condicións de explotación e protección dos resultados corresponden nun 50% á Empresa e o restante 50% se distribúe a partes iguais entre a persoa doutoranda e a Universidade, sen prexuízo de que cheguen a acadar un Acordo posterior. En todo caso, as Partes poderán utilizar o resultado obtido conxuntamente para fins internos de investigación ou demostración pre-comercial.

Se unha das partes decidise non participar na solicitude de protección por patente ou rexistro, ou decidise non manter dita protección, poderá ofrecer a transferencia destes dereitos ou dos seus dereitos de explotación á outra parte, tendo preferencia de adquisición a Empresa. Neste caso, esta poderá obter a titularidade da patente ou rexistro, ou dereito de explotación. Acordaranse os termos da mesma en base a un estudo caso por caso.

**DÉCIMO CUARTA.- PROTECCIÓN DE DATOS DE CARÁCTER PERSOAL**

De acordo co Regulamento Europeo de Protección de Datos 2016/679 do Parlamento Europeo e do Consello, a Lei Orgánica 3/2018, de 13 de decembro, de Protección de Datos Persoais e garantía dos dereitos dixitais, e da normativa que a desenvolve, nin as partes nin o doutorando/a poden empregar os datos de carácter persoal aos que teñan acceso en virtude dos pactos deste Convenio con finalidades distintas ás inherentes ao desenvolvemento do proxecto.

En consecuencia, nin as partes nin o doutorando/a poden cedelos, comunicalos, copialos, ou distribuílos a terceiros sen a previa autorización por escrito de quen corresponda.

Na Universidade de Santiago de Compostela, as persoas cuxos datos sexan obxecto de tratamento poden exercitar os seus dereitos contemplados no RXPD cursando unha petición por sede electrónica ou ante o seguinte órgano:

- Delegado de Protección de Datos: a través do correo electrónico **protecciondatos@usc.gal**

Na **Empresa**, a través do correo electrónico: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**DÉCIMO QUINTA.- MODIFICACIÓN E CANCELACIÓN**

As partes poden acordar a modificación parcial dos termos do presente convenio para adaptalo a novas necesidades sobrevidas, a través da sinatura dunha addenda, previa comunicación por escrito e tras o acordo unánime.

As partes poderán denunciar o presente Convenio en calquera momento, por escrito. Con independencia do dereito que as asiste nos supostos de incumprimento tratados na cláusula seguinte, no caso de que tanto a **Universidade** como a **Empresa** decidiran a terminación anticipada deste convenio deberán comunicarllo por escrito á outra parte coa antelación dun mes.

**DÉCIMO SEXTA.- EXTINCIÓN DO CONVENIO**

Son causas de extinción:

1. O transcurso do prazo de vixencia do convenio sen acordarse a prórroga do mesmo.
2. O transcurso do prazo máximo de vixencia do mesmo incluído no período de prórroga.
3. O acordo unánime dos asinantes.
4. O incumprimento das obrigas por parte dalgún dos asinantes.
5. Por decisión xudicial declaratoria da nulidade do Convenio.
6. Por calquera das causas contempladas na normativa da universidade sobre o contido do Convenio.

**DÉCIMO SÉTIMA.- RÉXIME DE ACORDOS E SOLUCIÓN DE CONTROVERSIAS**

O presente Convenio ten natureza administrativa, quedando excluído do ámbito de aplicación do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público.

As Partes comprométense a resolver amigablemente calquera diferenza que sobre o presente Convenio poida xurdir na súa interpretación e execución. No caso de que non fose posible, acudirase primeiramente á mediación da Comisión de seguimento e, no caso de fracasar esta, a orde xurisdicional contencioso-administrativa será a competente para resolver as cuestións litixiosas que puidesen suscitarse entre as partes, de conformidade co disposto nos artigos 1 e 2 da Lei 29/1998, do 13 de xullo, reguladora da devandita xurisdición.

**DÉCIMO OITAVA.- ENTRADA EN VIGOR E VIXENCIA**

Este convenio entrará en vigor a partir da data da súa sinatura e terá unha duración de 4 (catro) anos. A efectividade do obxecto do convenio para o doutorando/a recollido no anexo, quedará condicionada á súa admisión e matrícula nos estudos de doutoramento, á concesión da axuda da Convocatoria de Doutoramento Industrial e á formalización do contrato derivado da mesma.

Non obstante, antes do final do prazo previsto, se as circunstancias o fan aconsellable, as partes por unanimidade poderán acordar a súa prórroga polo período necesario e sempre dentro do límite máximo de ata catro anos adicionais establecido na lei 40/2015, de 1 de outubro, de réxime xurídico do sector público e do límite máximo de duración dos estudos de doutoramento.

E, en proba de conformidade total, as partes asinan o presente Convenio, na data da última sinatura electrónica.

|  |  |
| --- | --- |
| **Pola Universidade de Santiago de Compostela** | **Pola Entidade / Empresa** |
| En \_\_\_\_\_\_\_\_\_\_, o \_\_\_\_ de \_\_\_\_\_\_\_\_\_ de 2025 | En \_\_\_\_\_\_\_\_\_, o \_\_\_\_ de \_\_\_\_\_\_\_\_ de 2025 |
|  |  |
|  |  |
| Sinatura: | Sinatura: |
|  |  |
| Antonio López Díaz | Nome completo |
| Reitor | Cargo |

## ANEXO DE CLÁUSULAS PARTICULARES AO CONVENIO DE COLABORACIÓN ENTRE A UNIVERSIDADE DE SANTIAGO DE COMPOSTELA E A EMPRESA PARA A REALIZACIÓN DUN DOUTORAMENTO INDUSTRIAL

**COMPARECEN**

Dunha parte D Pablo Taboada Antelo, director da Escola de Doutoramento da Universidade de Santiago de Compostela.

Da outra, \_\_\_\_\_\_\_\_\_\_, actuando en representación de Empresa, en calidade de Presidente/a desta entidade, e con poder suficiente para a firma do presente Convenio.

## EXPOÑEN

Este documento asínase ao amparo do Convenio formalizado entre a Universidade de Santiago de Compostela e a entidade ­­­­­­­­­­Empresa, coa data manifestada na súa sinatura electrónica, e co obxecto de fixar as condicións específicas nas que se concreta a colaboración efectiva entrambas para a realización dun doutoramento con Mención Industrial acollido á convocatoria de axudas para doutoramentos industriais en vigor (*Orde do 18 de setembro do 2024*).

## DATOS DO DOUTORANDO/A

* Nome: \_\_\_\_\_\_\_\_\_
* DNI:\_\_\_\_\_\_\_\_\_\_

## DATOS ACADÉMICOS DO PROGRAMA DE DOUTORAMENTO

* Programa de Doutoramento: \_\_\_\_\_\_\_\_\_\_\_\_\_
* Data de inicio no Programa:\_\_\_\_\_\_\_\_\_\_\_
* Directores da tese que constan no seu expediente
	+ \_\_\_\_\_\_\_\_\_\_\_\_\_\_\_\_\_

## PERSOAS RESPONSABLES DO DOUTORANDO/A

## Supervisora na Empresa: \_\_\_\_\_\_\_\_\_\_\_\_\_\_

## Director/a da Universidade: \_\_\_\_\_\_\_\_\_\_\_\_\_\_\_\_\_

## CONDICIÓNS DO CONTRATO ENTRE O DOUTORANDO/A E A EMPRESA

As condicións específicas do contrato laboral son as seguintes:

Duración do contrato: ***\_\_\_\_\_\_\_\_\_\_\_\_***

Data de comezo: ***\_\_\_\_\_\_\_\_\_\_\_\_\_\_\_***

**TEMÁTICA DO PROXECTO E DA TESE**

Título ou breve descrición do proxecto na empresa: \_\_\_\_\_\_\_\_\_\_\_\_\_\_\_\_\_\_\_\_\_\_\_

Obxectivos da tese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**FORMACIÓN E MOBILIDADE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

## FINANCIAMENTO

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**COMISIÓN DE SEGUIMENTO**

A Comisión de Seguimento paritaria que velará polo axeitado desenvolvemento do proxecto de investigación e tese de doutoramento estará integrada polos seguintes membros:

1. \_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_

E en proba de conformidade asinan o presente documento con sinatura electrónica cualificada

|  |  |
| --- | --- |
| **Pola Universidade de Santiago de Compostela** | **Pola Entidade / Empresa** |
|  |  |
|  |  |
| Sinatura: | Sinatura: |
|  |  |
| Pablo Taboada Antelo | Nome completo |
| Director da Escola de Doutoramento Internacional da USC | O/A supervisor/a na empresa |
|  |  |
| Nome completo |  |
| O/A director/a da tese na USC |  |
| Nome completo |
| O doutorando/a |

**Adenda colaboración docente**

En virtude do establecido no artigo 23.4 da *ORDE do 18 de xullo de 2025 pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas e centros de innovación e tecnoloxía, programa Doutoramentos industriais, e se procede á súa convocatoria para o exercicio 2024*  (DOG núm. 189, do 1 de outubro de 2024):

*A persoa contratada ao amparo destas axudas poderá prestar colaboracións complementarias en tarefas docentes ata un máximo de 30 horas anuais, previa autorización da universidade na que se vaian a realizar as tarefas docentes e coa aprobación da persoa directora da tese. Esta colaboración realizarase en docencia de mestrado (preferiblemente) ou grao e non poderá supor a substitución da docencia do profesorado responsable da materia e deberá facerse en coordinación e en paralelo co responsable docente. En ningún caso a persoa contratada con cargo a estas axudas poderá ser responsable ou coordinadora da materia.*

En base ao anterior, e tendo en consideración o disposto na *Resolución da Vicerreitoría de Organización Académica e do Campus de Lugo para regular a colaboración na docencia do persoal investigador contratado a través de programas de recursos humanos* asínase esta adenda entre as partes involucradas mediante a cal se posibilita a impartición da docencia por parte dos doutorandos e doutorandas beneficiarios/as destas axudas na devandita convocatoria. Deste xeito, as partes comprométense a:

* **A Universidade**: os departamentos facilitarán a prestación de colaboración complementaria en tarefas docentes ao persoal investigador contratado ao abeiro destas axudas.
* **Empresa**: posibilitará a asistencia da persoa contratada en consonancia coas súas obrigas docentes.

En Santiago de Compostela, na data da sinatura electrónica

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |

Pola Universidade de Santiago de Compostela Pola Empresa
[**NOME DA EMPRESA**]

Pablo Taboada Antelo Nome completo

Director da Escola de Doutoramento Internacional da USC Xerente/Manager